
)ANUNȚ ACTE DE IDENTITATE







Serviciul Public Comunitar Local de Evidență a persoanelor Slimnic eliberează cetățenilor următoarele tipuri de acte de identitate:

1. CARTEA ELECTRONICĂ DE IDENTITATE (CEI)
Cererea se depune doar cu programare prealabilă accesând https://hub.mai.gov.ro/
Se poate ridica C.E.I.-ul de la orice S.P.C.L.E.P ales la depunerea cererii. Dacă alegeți un alt spclep decât cel unde a-ți depus cererea, termenul de eliberare se poate prelungi cu până la 10 zile lucrătoare față de cel stabilit la nivelul serviciului unde a fost depusă cererea. 
Prima carte electronică de identitate este GRATUITĂ pentru cetățenii români începând cu vârsta de 14 ani, în limita fondurilor asigurate prin Planul Naţional de Redresare şi Rezilienţă (PNRR).
Opțiunea pentru a solicita o carte electronică de identitate poate fi exprimată oricând de către titular, indiferent de termenul de valabilitate al actualului act de identitate.
Opțional se poate solicita cartea electronică de identitate pentru minorii sub 14 ani. Taxa pentru eliberarea cărții electronice de identitate pentru minorii sub 14 ani este de 70 lei și se achită la ghișeele unităților CEC Bank în contul colector al Companiei Naționale „Imprimeria Națională” SA sau la stațiile de plată Selfpay. Dovada achitării taxei se va prezenta la momentul depunerii cererii pentru eliberarea cărții electronice de identitate.
2. CARTEA DE IDENTITATE SIMPLĂ (CIS)
Aceasta nu este prevăzută cu suport de stocare electronic (cip) și NU reprezintă document de călătorie în spațiul Uniunii Europene.
· face dovada identității, a cetățeniei române și a domiciliului doar pe teritoriul  României;
· NU constituie document de călătorie în statele member UE, nu poate fi utilizat în afara României;
· NU permite titularului accesarea serviciilor publice sau private electronice;
· se eliberează în termen de 30 zile de la data solicitării, fără a exista posibilitatea urgentării;

ATENȚIE!!!
Taxa pentru cartea de identitate simplă este 40 lei și se achită la ghișeele unităților CEC Bank în contul colector al Companiei Naționale „Imprimeria Națională” SA sau la stațiile de plată Selfpay. Dovada achitării taxei se va prezenta la momentul depunerii cererii pentru eliberarea cărții de identitate simple.
3. CARTEA DE IDENTITATE (CI – model 1997)

Pentru emiterea acestui tip de act de identitate se preiau DOAR:

· cererile depuse la misiunile diplomatice sau oficiile consulare de carieră ale României acreditate în străinătate, primate de la nivelul D.G.E.P;
· cererile depuse de către persoanele împuternicite pe bază de procură special eliberată de misiunile diplomatice sau oficiile consulare de carieră ale României acreditate în străinătate;
· cererile depuse pentru persoanele netransportabile la sediul serviciului public comunitar de evidență a persoanelor;
· cererile solicitate de persoanele internate, primate spre îngrijire ori găzduire în instituții sanitare, de protecție și în centre de servicii sociale care se află în imposibilitatea de a se deplasa la sediul serviciului public comunitar de evidență a persoanelor;
· cererile pentru persoanele incarcerate care nu pot fi deplasate, din motive de securitate, la sediul serviciului public comunitar de evidență a persoanelor;

Termenul de emitere a C.I. model 1997 NU poate fi mai mic de 30 de zile de la depunerea cererii.
Taxa pentru cartea de identitate este 7 lei și se achită anterior depunerii cererii, în numerar sau cu cardul la casieria instituției.

